DA Den Europæiske Unions Tidende L 127/20

KOMMISSIONENS BESLUTNING

af 12. maj 2005

om ændring af beslutning 2000/45/EF, 2001/405/EF, 2001/688/EF, 2002/255/EF og 2002/747/EF for at forlænge gyldigheden af miljøkriterierne for tildeling af EF-miljømærket til bestemte produkter

(meddelt under nummer K(2005) 1446)

(EØS-relevant tekst)

(2005/384/EF)

KOMMISSIONEN FOR DE EUROPÆISKE FÆLLESSKABER HAR —

under henvisning til traktaten om oprettelse af Det Europæiske Fællesskab,

under henvisning til Europa-Parlamentets og Rådets forordning (EF) nr. 1980/2000 af 17. juli 2000 om en revideret ordning for tildeling af et EF-miljømærke (1), særlig artikel 6, stk. 1, andet afsnit,

efter høring af Den Europæiske Unions Miljømærkenævn, og

ud fra følgende betragtninger:

(1) Produktgruppedefinitionen og miljømærkekriterierne i Kommissionens beslutning 2000/45/EF af 17. december 1999 om opstilling af miljøkriterier for tildeling af Fællesskabets miljømærke til vaskemaskiner (2) gælder indtil den 30. november 2006.

(2) Produktgruppedefinitionen og miljømærkekriterierne i Kommissionens beslutning 2001/405/EF af 4. maj 2001 om opstilling af miljøkriterier for tildeling af Fællesskabets miljømærke til tissue-papirprodukter (3) gælder indtil den 5. maj 2006.

(3) Produktgruppedefinitionen og miljømærkekriterierne i Kommissionens beslutning 2001/688/EF af 28. august 2001 om opstilling af miljøkriterier for tildeling af Fællesskabets miljømærke til jordforbedringsmidler og vækstmedier (4) gælder indtil den 29. august 2006.

(4) Kommissionens beslutning 2002/255/EF af 25. marts 2002 om miljøkriterierne for tildeling af Fællesskabets miljømærke til tv-apparater (5) gælder indtil indtil den 31. marts 2006.

(5) Kommissionens beslutning 2002/747/EF af 9. september 2002 om miljøkriterierne for tildeling af Fællesskabets miljømærke til elektriske lyskilder og om ændring af beslutning 1999/568/EF (6) gælder indtil den 31. august 2006.

(6) Der skal i henhold til forordning (EF) nr. 1980/2000 i god tid foretages en gennemgang af miljømærkekriterierne og de krav til vurdering og verifikation, der er fastsat i de pågældende beslutninger.

(7) I lyset af gennemgangen af kriterier og krav er det hensigtsmæssigt at forlænge gyldighedsperioden for miljøkriterierne og kravene i et år.

(8) Da den pligtige gennemgang i henhold til forordning (EF) nr. 1980/2000 kun vedrører miljøkriterier og krav til vurdering og verifikation, bør beslutning 2002/255/EF og 2002/747/EF fortsat gælde.

(9) Beslutning 2000/45/EF, 2001/405/EF, 2001/688/EF, 2002/255/EF og 2002/747/EF bør derfor ændres.

(10) Foranstaltningerne i denne beslutning er i overensstemmelse med udtalelse fra det udvalg, der er nedsat ved artikel 17 i forordning (EF) nr. 1980/2000 —

VEDTAGET FØLGENDE BESLUTNING:

Artikel 1

Artikel 3 i beslutning 2000/45/EF affattes således:

»Artikel 3 Miljøkriterierne for produktgruppen »vaskemaskiner« og de tilhørende krav til vurdering og verifikation gælder indtil den 30. november 2007.«

Artikel 2

Artikel 3 i beslutning 2001/405/EF affattes således:

»Artikel 3 Miljøkriterierne for produktgruppen »tissue-papirprodukter« og de tilhørende krav til vurdering og verifikation gælder indtil den 4. maj 2007.«

Artikel 3

Artikel 3 i beslutning 2001/688/EF affattes således:

»Artikel 3 Miljøkriterierne for produktgruppen »jordforbedringsmidler og vækstmedier« og de tilhørende krav til vurdering og verifikation gælder indtil den 28. august 2007.«

Artikel 4

Artikel 4 i beslutning 2002/255/EF affattes således:

»Artikel 4 Miljøkriterierne for produktgruppen »tv-apparater« og de tilhørende krav til vurdering og verifikation gælder indtil den 31. marts 2007.«

Artikel 5

Artikel 5 i beslutning 2002/747/EF affattes således:

»Artikel 5 Miljøkriterierne for produktgruppen »elektriske lyskilder« og de tilhørende krav til vurdering og verifikation gælder indtil den 31. august 2007.«

Artikel 6

Denne beslutning er rettet til medlemsstaterne.

Udfærdiget i Bruxelles, den 12. maj 2005. På Kommissionens vegne Stavros DIMAS Medlem af Kommissionen

(1) EFT L 237 af 21.9.2000, s. 1.

(2) EFT L 16 af 21.1.2000, s. 74. Ændret ved beslutning 2003/240/EF (EUT L 89 af 5.4.2003, s. 16).

(3) EFT L 142 af 29.5.2001, s. 10.

(4) EFT L 242 af 12.9.2001, s. 17.

(5) EFT L 87 af 4.4.2002, s. 53.

(6) EFT L 242 af 10.9.2002, s. 44.